Peress li xi ħadd ħafna sekli ilu ddeċieda li s-sena għandha tibda f'Jannar, illum inzerta l-ewwel ġurnata ta' sena ġdida. Tajjeb. Is-sena t-tajba, għażiż qarrej. Naħseb għandha tkun interessanti, aktar u aktar l-ewwel parti li f'Malta se twassal għal elezzjoni ġenerali. Li allura jista' jfisser biss min jaf kemm bużullotti, kummiedji u ġrajjiet drammatiċi. Ifisser ukoll tant paroli fil-vojt . Bdejna bit-tajjeb fil-fatt, u dalgħodu jien u nittawwal lejn it-timesofmalta online ħsibt li jkun tajjeb nirxuxtaha dir-rubrika. U l-unur għall-ewwel entrata dis-sena lanqas biss imur għand politiku. Hu l-eċċellenza tiegħu l-Prim Imħallef li għall-ewwel tas-sena għoġbu jonorana b'din il-perla ta' għerf: "il-membri tal-ġudikatura għandhom jimmiraw għall-ogħla livell ta' mġiba etika" Eh, veru? Jimmiraw, allura, imma insomma… http://www.timesofmalta.com/articles/view/20130101/local/the-judiciary-should-aim-for-highest-level-of-ethical-behaviour-chief-justice.451581 Kif tgħid il-kanzunetta tal-leġġendarja Mina: "Parole, parole, parole…"